เปิดนาทีสุดสะพรึง ไซโคลนอำพันถล่มอินเดียเต็มๆ ราวกับวันสิ้นโลก (คลิป)
เผยคลิปนาทีสุดสะพรึง ไซโคลนอำพันถล่มรัฐเบงกอลตะวันตกขออินเดีย เสียหายยับ บ้านเรือนพังเสียหายหลายพันหลัง ฟ้าผ่า หม้อแปลงระเบิด พบผู้เสียชีวิตในอินเดียและบังกลาเทศอย่างน้อยแล้ว 14 ศพเมื่อ 21 พฤษภาคม 63 สำนักข่าวต่างประเทศและซีเอ็นเอ็นรายงานความคืบหน้าอิทธิพลของพายุไซโคลนอำพัน ซึ่งถือเป็นพายุไซโคลนกำลังแรงที่สุดในรอบเกือบ 2 ทศวรรษ ที่ก่อตัวในอ่าวเบงกอลและได้เคลื่อนตัวขึ้นฝั่งที่รัฐเบงกอลตะวันตก ทางชายฝั่งตะวันออกของอินเดียและทางใต้ของบังกลาเทศ ด้วยความเร็วลม 185 กิโลเมตรต่อชั่วโมง เมื่อวันพุธที่ผ่านมา ก่อให้เกิดฝนตกหนัก ลมพายุรุนแรง และสตอร์ม เซิร์จ คลื่นสูงถึง 5 เมตร ซัดชายฝั่ง ได้สร้างความเสียหายอย่างหนักให้แก่อาคารบ้านเรือน สิ่งปลูกสร้าง บ้านพังเสียหายหลายพันหลัง ระบบสาธารณูปโภคในรัฐเบงกอลตะวันตก เสียหายยับเยิน และทำให้มีผู้เสียชีวิตในอินเดียและบังกลาเทศแล้วอย่างน้อย 14 ศพด้านมุขมนตรีรัฐเบงกอลตะวันตก แถลงข่าวด้วยความตกใจถึงหายนะภัยจากไซโคลนอำพันว่า สร้างความเสียหายเลวร้ายกว่าวิกฤติโคโรนาสายพันธุ์ใหม่ หรือโควิด-19 เสียอีก โดยเฉพาะพื้นที่ทางใต้ของรัฐ ได้รับความเสียหายอย่างหนัก บ้านเรือนพังเสียหายจำนวนมาก โดยคาดว่าจะต้องใช้เวลาหลายวันในการประเมินความเสียหายขณะที่ชาวอินเดียทั้งในรัฐโอริสสาและเบงกอลตะวันตก รวมทั้งประชาชนในเมืองโกลกาตา ซึ่งเป็นเมืองใหญ่ที่สำคัญของรัฐเบงกอลตะวันตก ต้องหวาดกลัวกันอย่างหนัก ขณะเผชิญพายุไซโคลน จนบางคนถึงกับบอกว่าเกิดมาไม่เคยเห็นภัยธรรมชาติที่น่ากลัวเช่นนี้มาก่อนเลย ขณะเดียวกันสื่อต่างประเทศและคนบนโลกออนไลน์ได้เผยแพร่คลิปวิดีโอทางโซเชียลมีเดีย แสดงให้เห็นช่วงเวลาสุดสะพรึงขณะพายุไซโคลนถล่ม ก่อให้เกิดฝนตกหนัก พายุรุนแรงมาก หม้อแปลงระเบิด ฟ้าผ่าอย่างน่ากลัว น้ำท่วมถนนหนทางในเมือง รวมทั้งยังเกิดน้ำท่วมภายในสนามบินโกลกาตา
เผยคลิปนาทีสุดสะพรึง ไซโคลนอำพันถล่มรัฐเบงกอลตะวันตกขออินเดีย เสียหายยับ บ้านเรือนพังเสียหายหลายพันหลัง ฟ้าผ่า หม้อแปลงระเบิด พบผู้เสียชีวิตในอินเดียและบังกลาเทศอย่างน้อยแล้ว 14 ศพ 
ไซโคลนอำพัน,ข่าวเด่น,ไซโคลนอำพันถล่มอินเดีย,ไซโคลนถล่มอินเดีย,อินเดีย,บังกลาเทศ